แหล่งข่าวจากธนาคารกสิกรไทย จำกัด (มหาชน) ชี้แจงว่า เมื่อคืนวันที่ 29 มิ.ย. ช่วงเวลาประมาณ 19:28-19:36 น. ทางบริษัท เนชั่นแนล ไอทีเอ็มเอ็กซ์ จำกัด หรือ ITMX ซึ่งเป็นผู้ดูแลระบบพร้อมเพย์ พบว่า ระบบมีการ fail over เป็นเวลา 8 นาที ทำให้กระทบรายการโอนเงินระหว่างธนาคารชั่วคราวบางส่วนส่งผลกระทบต่อลูกค้าที่โอนเงินต่างธนาคารทั้งทางช่องทางปกติและพร้อมเพย์ถูกตัดเงิน แต่เงินไม่เข้าปลายทาง ซึ่งปัญหานี้กระทบทุกธนาคาร ไม่เพียงเฉพาะธนาคารกสิกรไทยเท่านั้น อย่างไรก็ตาม จากปัญหาที่เกิดขึ้น ธนาคารจะมีการคืนเงินเข้าบัญชีลูกค้าภายในคืนนี้ (30 มิ.ย.)